Lav et referat af nedenstående tekst:

Tekst:
Thyboer med en uregelmæssig hjerterytme får nu kortere til behandling. På hospitalet i Thisted, der hører under Aalborg Universitetshospital, har man nu fået indrettet en ny klinik for hjertemedicin, der blandt andet gør det muligt at stoppe visse hjerterytmeforstyrrelser for nogle patientgrupper. Klinikken har allerede taget imod de første hjertepatienter. - Det vil både styrke den ambulante behandling inden for hjertemedicin, men det vil også være med til at styrke matriklen i Thisted generelt. - Med placeringen i Thisted får vi udnyttet de gode fysiske rammer, og samtidig understøtter vi fastholdelsen af det kompetente tilstedeværende personale på matriklen, siger Malou Skeel, formand for sundhedsudvalget i Region Nordjylland. Tager imod patienter fra hele regionen Den nye hjerteklinik er finansieret med penge fra regionsrådets budgetaftale for 2022. Udover at tilbyde såkaldt DC-konvertering mod uregelmæssig hjerterytme som atrieflimren eller forkammerflimren, er målet med klinikken også, at man generelt styrker behandlingen i Nordjylland. - Vi ved, at ventetiden til behandling med DC-konvertering har betydning for, hvor godt behandlingen virker. Derfor er det også målet, at klinikken skal være med til at reducere ventetiden til behandling, siger Jørgen Rørbæk Henriksen, næstformand for sundhedsudvalget i Region Nordjylland, i pressemeddelelsen. Klinikken i Thisted tager imod patienter mandage og torsdage.

Referat:
To dage om ugen har hospitalet i Thisted åbent for behandling mod uregelmæssig hjerterytme.